**KUUSALU VALD**

**2025. aasta eelarve lühiülevaade**

Kuusalu vald kinnitas oma prioriteedid 2025. aastaks eelarvestrateegias 2025 - 2028, mis kinnitati oktoobris 2024.

Kuusalu Vallavolikogu võttis vastu Kuusalu valla 2025. aasta eelarve 18. detsember 2024 määrusega nr 19.

**Kuusalu valla 2025. aasta põhieesmärkideks on:**

* jätkata Kuusalu Keskkooli ehituse ja renoveerimisega
* jätkusuutliku eelarvepositsiooni tagamine.

**Põhitegevuse tulud**

**2025. aastaks on põhitegevuse tulud planeeritud 15 389 110 eurot.**

|  |  |  |  |  |
| --- | --- | --- | --- | --- |
|  | **2024 eelarve** | **Osakaal** | **2025 eelarve** | **Osakaal** |
| Maksutulud | 9 540 000 | 64,26% | 10 094 000 | 65,59% |
| Tulu kaupade ja teenuste müügist | 790 000 | 5,32% | 870 718 | 5,66% |
| Saadavad toetused tegevuskuludeks | 4 116 431 | 27,73% | 4 024 392 | 26,15% |
| Muud tegevustulud | 400 000 | 2,69% | 400 000 | 2,60% |
| **Põhitegevuse tulud kokku** | **14 846 431** |  | **15 389 110** |  |

Põhitegevuse tuludest suurima osakaaluga on maksutulud, mis moodustavad põhitegevuse tuludest 65,59%. Maksutulud koosnevad üksikisiku tulumaksust ja maamaksust. 2025. aasta eelarvesse on planeeritud maksutulusid **10 094 000 eurot**. Maksutulude kasv võrreldes 2024. aasta eelarvega on 5,8%.

Tulud kaupade ja teenuste müügist moodustavad 2025. aasta eelarves põhitegevuse tuludest 5,66%, kokku on planeeritud laekumisi **870 718 eurot**. Tulude suurenemine võrreldes 2024. aasta eelarvega on 10,2%.

Toetuseid tegevuskuludeks on planeeritud Kuusalu valla 2025. aasta eelarvesse **4 024 392 eurot**, mis moodustab põhitegevuse tuludest 26,15%.

Toetus- ja tasandusfondi on planeeritud 3 864 392 eurot, summad kuuluvad korrigeerimisele, kui riik kinnitab eraldatavad toetused.

Sihtotstarbeliste toetustena on eelarvesse veel paneeritud Kaitseministeeriumi saadav toetus 150 000 eurot ja Harju Maakonnaraamatukogult saadud tasuta raamatud 10 000 eurot. Teised aasta jooksul saadavad sihtotstarbelised toetused lülitatakse eelarvesse lisaeelarvete menetlemisel.

Muid tegevustulusid on planeeritud 2025. aastaks kokku **400 000 eurot**, mis moodustab põhitegevuse tuludest 2,6% sh. **kaevandamisõiguse tasu 385 000 eurot** ja **tasu vee erikasutusest 15 000 eurot**.

**Põhitegevuse kulud**

**2025. aastaks on põhitegevuse kulud planeeritud 14 362 129 eurot.**

See on 295 277 eurot ehk 2,09% rohkem kui 2024. aasta eelarves.

|  |  |  |  |  |
| --- | --- | --- | --- | --- |
|  | **2024 eelarve**  | **Osakaal** | **2025 eelarve** | **Osakaal** |
| Eraldised tegevuskuludeks | 1 099 289 | 7,81% | 1 119 642 | 7,80% |
| Personalikulud | 8 602 824 | 61,16% | 8 770 960 | 61,07% |
| Majandamiskulud | 4 347 722 | 30,91% | 4 450 827 | 30,99% |
| Muud kulud | 17 017 | 0,12% | 20 700 | 0,14% |
| **Põhitegevuse kulud kokku** | **14 066 852** |  | **14 362 129** |  |

Antavad toetused ja eraldised on planeeritud 2025. aasta eelarves **1 119 642** **eurot.** Eraldised tegevuskuludeks on suurenenud 20 353 eurot ehk 1,85%, tõusnud on kulu sotsiaalteenustele.

Personalikulud moodustavad Kuusalu valla põhitegevuse kuludest suurima osa. 2025. aasta eelarves on personalikuludeks planeeritud **8 770 960 eurot**. Võrreldes 2024. aasta eelarvega suurenevad personalikulud 1,58%. 2025. aastal on personalikulud arvestatud kehtivate palkadega, suurendatud on ainult personalikuludes alampalka.

Majandamiskulud on 2025. aasta eelarves planeeritud **4 450 827 eurot**, mis võrreldes 2024. aastaga on suurenenud 2,37%. 2025. aastal lülitatakse saadavad sihtrahad eelarvesse aasta jooksul lisaeelarvetega.

Muud kulud 2025. aasta eelarves on planeeritud **20 700 eurot,** sellest valla reservfondiks 20 000 eurot.

**Põhitegevuse kulud jagunevad üheksa erineva valdkonna vahel**:

|  |  |
| --- | --- |
| **Valdkond** | **2025. eelarve** |
|  | **Summa** | **Osakaal** |
| Üldised valitsussektori teenused | 1 002 053 | 6,98% |
| Avalik kord ja julgeolek | 26 200 | 0,18% |
| Majandus | 612 082 | 4,26% |
| Keskkonnakaitse | 354 300 | 2,47% |
| Elamu- ja kommunaalmajandus | 317 273 | 2,21% |
| Tervishoid | 15 150 | 0,11% |
| Vabaaeg, kultuur ja religioon | 591 951 | 4,12% |
| Haridus | 10 191 889 | 70,96% |
| Sotsiaalne kaitse | 1 251 231 | 8,71% |
| **Põhitegevuse kulud kokku** | **14 362 129** |   |

**Investeerimistegevus**

Planeeritavaks investeerimistegevuse tulemiks on -**2 888 000 eurot:**

* Sihtfinantseerimise tulu +2 259 838 eurot
* Investeerimistegevuse kulud -4 689 838 eurot
* Põhivara soetuseks antav sihtfinantseerimine -50 000 eurot
* Finantstulud ja -kulud -408 000 eurot.

Põhivara soetuseks saadav sihtfinantseerimine on 2025. aasta eelarves planeeritud:

* Riigi Tugiteenuste Keskuseelt Kuusalu Keskkooli ehituseks ja renoveerimiseks toetus 2 239 838 eurot
* Hajaasustuse programmi toetus 20 000 eurot.

2025. aasta eelarves on planeeritud investeeringuteks 4 689 838 eurot. Suurimaks projektiks on jätkata Kuusalu Keskkooli ehitusega, milleks on arvestatud 4 239 838 eurot.

Teised investeeringud summas 450 000 eurot jagunevad:

* valla teede investeeringud 185 000 eurot
* valla üldplaneeringu koostamine 35 000 eurot
* Kuusalu Keskväljaku rajamine 80 000 eurot
* Kuusalu Kunstide Kool ruumide renoveerimine 20 000 eurot
* Jäätmejaama ehitus 100 000 eurot
* Salmistu Sadam investeeringuteks 20 000 eurot
* Kaasav eelarve 10 000 eurot

2025. aasta eelarves on planeeritud põhivara soetuseks antavaks sihtfinantseerimiseks Hajaasustuse programmile 50 000 eurot (sh. riigi toetus 20 000 eurot).

Finantstuludena on 2025. aasta eelarves planeeritud panga intressitulu 15 000 eurot.

Laenuintresside tasumiseks on kokku arvestatud 423 000 eurot:

* Kuusalu Keskkooli Spordikeskuse laenult 91 000 eurot
* Kiiu Mõisa rekonstrueerimise laenult 11 000 eurot
* SA Keskkonnainvesteeringute Keskuse laenult 8 000 eurot
* Kuusalu Keskkooli ja Salmistu sadama laenult 227 000 eurot
* Kuusalu Keskkooli ehituse laenult 86 000 eurot

**Finantseerimistegevus**

**Finantseerimistegevuse kogukuluks on planeeritud 1 400 000 eurot.**

Finantseerimistegevuses on kavas võtta laenu 2 000 000 eurot Kuusalu Keskkooli ehituseks.

Laenude tagasimakseid on planeeritud 600 000 eurot:

* Kuusalu Keskkooli Spordikeskuse laenult 125 000 eurot
* Kiiu Mõisa rekonstrueerimiseks võetud laenult 84 500 eurot
* SA Keskkonnainvesteeringute Keskuse laenult 23 530 eurot
* Kuusalu Keskkooli ja Salmistu sadama laenult 210 000 eurot
* Kuusalu Keskkooli ehituse laenult 156 970 eurot.

**Likviidsete varade muutus**

2025. aasta alguse raha jääk on 738 407 eurot ja vabad likviidsed vahendid on kasutusele võetud summas 461 019 eurot.

**Finantsseis**

2025. aastal on valla põhitegevuse tulude ja põhitegevuse kulude vahe 1 026 981 eurot. Investeerimistegevus on kokku -2 888 000 eurot ja eelarve puudujääk seega -1 861 019 eurot. Puudujäägi katmiseks võetakse laenu summas 2 000 000 eurot, et katta ära investeerimistegevus.

2024. aasta lõpu seisuga oli valla netovõlakoormus 47,80% põhitegevuse tuludest. Eelarvestrateegia järgi on planeeritud 2025. aasta lõpuks netovõlakoormuse näitajaks 58,3%. Seaduse kohaselt rakendub Kuusalu vallale netovõlakoormuse ülempiir 75%.

Koostas: Ly Korotejev-Piir

31.03.2025